**FAQ for ERC – PMU-B AA**

**คุณสมบัติของผู้สมัคร**

**นักวิจัยที่จะสมัครทุนนี้จำเป็นต้องมีสัญชาติไทยเท่านั้นใช่หรือไม่**

ตอบ ใช่ค่ะ จำเป็นต้องเป็นนักวิจัย หรือ อาจารย์มหาวิทยาลัยที่มีสัญชาติไทยและอาศัยอยู่ในประเทศไทยค่ะ

**การสมัครทุนนี้เป็นการสมัครแบบเดี่ยว หรือว่าสามารถเขียน Concept Proposal ร่วมกันใน 1 หัวข้อได้**

ตอบ เป็นการสมัครแบบเดี่ยวค่ะ มีนักวิจัยเพียงท่านเดียวเท่านั้นที่จะได้รับทุนสำหรับการแลกเปลี่ยน และทุนจะไม่ครอบคลุมถึง ผู้ช่วยนักวิจัย หรือ นักศึกษาปริญญาเอก หรือ นักวิจัยหลังปริญญาเอกค่ะ

**ในกรณีที่เป็นนักวิจัยลูกจ้างโครงการ นักวิจัยที่ต่อสัญญาปีต่อปี ไม่ทราบว่าสามารถสมัครทุนนี้ได้หรือไม่**

ตอบ ไม่ได้ค่ะ เนื่องจากทาง บพค. มุ่งเป้าไปยังนักวิจัยประจำที่อยู่ภายใต้สังกัดมหาวิทยาลัยหรือหน่วยงานในประเทศไทยค่ะ

**เกณฑ์การพิจารณา**

**เกณฑ์ที่ บพค. ใช้ในการพิจารณามีอะไรบ้างสำหรับรอบ Pre-proposal นี้ และคำว่า high caliber (ความสามารถสูง) นี้มีอะไรเป็นตัวบ่งชี้ ประวัติการทำวิจัย ประวัติ ผลงานวิจัย ค่า h-index ค่า citations จะถูกนำมาเป็นส่วนหนึ่งในการพิจารณาหรือไม่**ตอบ เกณฑ์ที่ใช้ในการพิจารณาของ บพค. ในรอบ Pre-proposal(Concept proposal & CV) คือพิจารณาความสนใจและ background ของผู้สมัครว่าตรงกับหัวข้อ Frontier research และ Thematic Area หรือไม่ นอกจากนี้ ประวัติการทำวิจัย ผลงานวิจัย ค่า h-index และ ค่า citations ก็จะถูกนำมาเป็นส่วนหนึ่งของการพิจารณาด้วยค่ะ

**Concept Proposal**

**ทาง บพค. มีหลักเกณฑ์อย่างไรในการพิจารณาคำตอบของคำถามข้อ C กับ D ใน Concept Proposal และการเป็นนักวิจัยหน้าใหม่ที่ยังไม่มีผลงานมากจะส่งผลต่อการพิจารณาหรือไม่**

ตอบ ทาง บพค. จะพิจารณาว่าผู้สมัครมี background ทางด้าน Frontier research มากน้อยแค่ไหน และอยากทราบถึงผลที่คาดว่าจะได้รับหลังจากการ visit รวมถึงเรื่องที่อยากผลักดัน และอยากสร้างความร่วมมือแบบไหนกับ ERC PI host ค่ะ

**ต้องมีบทความวิจัย/บทความทางวิชาการปิดทุนไหม**

ตอบ ตามกฎแล้ว ไม่ได้มีข้อกำหนดให้มีการส่งบทความวิจัย/บทความทางวิชาการหลังจากได้รับทุนแล้ว แต่หลังจากผู้สมัครได้มีการติดต่อกับ ERC PI host แล้วสนใจที่จะมีบทความวิจัย/บทความทางวิชาการร่วมกัน และบทความนั้นมีความโดดเด่นในด้าน Frontier research มากๆ ทาง บพค. ก็จะรับพิจารณาเป็นพิเศษค่ะ

**Concept proposal จำเป็นต้องเป็นส่วนหนึ่งของโครงการวิจัยที่ได้รับการสนับสนุนจาก บพค. อยู่แล้วในปัจจุบันหรือไม่**

ตอบ ไม่จำเป็นค่ะ

**มี Template ของ Concept proposal หรือไม่ และ word limit ถูกจำกัดไว้ที่จำนวนกี่คำ**

ตอบ มี Template ของ Concept proposal ให้ค่ะ สามารถเข้าไปดาวน์โหลดเอกสารและตรวจสอบ word limit ได้ที่ <https://www.pmu-hr.or.th/portfolio/call-for-application-european-research-council-erc-thailand-pmu-b-opportunities-for-thai-researchers-to-join-european-research-council-teams-in-europe/>

**ERC PI & Thematic Area Information**

**ไม่ทราบว่าจะขอข้อมูล ERC PI hosts ได้หรือไม่ หรือว่าจะสามารถหาข้อมูลเพิ่มเติมได้จากที่ไหนบ้าง**

ตอบ ทาง บพค. ยังไม่สามารถให้ข้อมูลของ **ERC PI hosts** ได้จนกว่าท่านจะผ่านรอบ Pre-proposal (Concept proposal & CV) เนื่องจากทาง ERC มีความกังวลในเรื่อง General Data Protection Regulation (GDPR) ข้อมูลบางอย่างจึงไม่สามารถเปิดเผยในวงกว้างได้ค่ะ

**ถ้าสนใจงานวิจัยด้าน Integrative Biology from genes and genomes to system พอจะให้ผู้สมัครทราบ List of ERC PI hosts เพื่อการตัดสินใจก่อนการสมัครได้หรือไม่**

ตอบ ยังไม่สามารถส่งลิสต์ให้ได้ค่ะ แต่ทาง บพค.จะรวบรวม Subtopic รวมถึง Keyword ในหัวข้อต่างๆ ที่ทาง ERC funded researchers ระบุมา และจะส่งแก่ผู้สมัครเพื่อพิจารณาในเบื้องต้น และเพื่อให้เกิดความเข้าใจมากยิ่งขึ้นค่ะ

**สาขาที่ผมทำค่อนข้างแคบ เลยอยากทราบก่อนว่า ERC PI hosts ที่ทำสาขาเดียวกับผม เค้าอยู่ในลิสต์หรือเปล่า เพราะถ้าไม่มี ก็จะคงจะไม่ได้เขียนส่งครับ**

ตอบ อยากให้นักวิจัยลองส่ง Concept proposal & CV มาก่อน แล้วทาง บพค.จะช่วยตรวจสอบ หรือช่วยจับคู่ให้ได้ค่ะหาก Concept proposal น่าสนใจมากพอ แต่เราไม่สามารถส่งลิสต์ ERC PIhosts ให้ผู้สมัครได้ ในรอบนี้ค่ะ

**ช่วง Pre-proposal ไม่สามารถเปิดเผยรายชื่อ PI ฝั่ง ERC ได้ แสดงว่าเราต้องเขียน Pre-proposal ในเรื่องที่เราต้องการจะทำ แต่ไม่สามารถทราบได้ก่อนว่าจะมี host รองรับหรือไม่ ใช่หรือไม่**

ตอบ ใช่ค่ะ แต่เนื่องจาก ERC PI hosts ความหลากหลายมาก ทาง บพค.จึงเชื่อว่าน่าจะมีบางหัวข้อที่ตรงกับผู้สมัคร หากผู้สมัครทำวิจัยในด้าน Frontier research ค่ะ

**Frontier SHA จะจำกัดเฉพาะ Film fashion festival หรือไม่**

ตอบ ในส่วนของ Frontier SHA สามารถดูได้จากหัวข้อในเอกสาร Call for Application ได้เลยค่ะ แต่หากหัวข้อที่สนใจเชื่อมกับ Creative economy ในเชิงของ Film fashion festival ด้วย ทาง บพค.จะถือว่าเป็นข้อได้เปรียบ เนื่องจากด้านนี้เป็น Priority หลักของ บพค. ด้วยเช่นกันค่ะ

**ตอนสมัคร เราสามารถเป็นทั้ง Frontier BCG และ Frontier SHA ได้หรือไม่ เพราะ Theme ด้านจิตวิทยาถูกกำหนดเป็น Frontier BCG แต่ธรรมชาติและประเด็นเป็น Frontier SHA**

ตอบ ขอรบกวนให้ผู้สมัครตรวจสอบ Subtopic ของท่านว่าเน้นไปทางด้านไหน โดย subtopic สามารถมีมากกว่า 3 อันได้ค่ะ

**AA Process**

**รอบ Pre-proposal คัดเหลือกี่คน**

ตอบ ขึ้นอยู่กับคุณภาพของผู้สมัครในแต่ละท่าน หากผ่าน eligibility และมีหัวข้อตรงกับ Frontier research ตามที่ทาง บพค. กำหนดไว้ ในรอบสุดท้าย (Full proposal) จะคัดเลือกไม่ต่ำกว่า 10 คน ค่ะ

**หากผ่านช่วง Pre-proposal ไปแล้ว หลังจากนี้จะมีกระบวนการอย่างไรบ้าง**

ตอบ จะมีการพิจารณาคล้ายๆ กับกระบวนการพิจารณาข้อเสนอโครงการของ บพค. โดยทั่วไปเลยค่ะ โดยจะพิจารณาว่ากิจกรรมที่ผู้สมัครเสนอมา ช่วงเวลาและแผนการดำเนินการ รวมถึงผลที่คาดว่าจะได้รับและผลที่จะส่งมอบมีความโดดเด่นและมีประสิทธิภาพมากแค่ไหน และสุดท้ายจะมีการจัดการประชุมเพื่อจัดลำดับข้อเสนอโครงการ โดยมีผู้ทรงคุณวุฒิในสาขาต่างๆเข้าร่วมพิจารณาจัดลำดับค่ะ

**กระบวนการคัดเลือก Full proposal จะเป็นการคัดเลือกร่วมกันระหว่างทาง บพค. และ ERC ใช่หรือไม่**

ตอบ ไม่ใช่ค่ะ ทาง ERC จะให้สิทธิแก่แต่ละประเทศในการคัดเลือกผู้ที่จะได้รับทุนเอง ดังนั้น บพค. จะเป็นผู้ตัดสินและคัดเลือกค่ะ

**ในกรณีที่ผ่านรอบ Pre-proposal แล้ว จนถึงรอบที่สามารถเข้าถึงลิสต์ของ ERC PI hosts สามารถเลือก host ได้หลายที่ได้หรือไม่**

ตอบ อนุญาตให้เลือกได้แค่ 1 host เท่านั้นค่ะ

**หากได้รับทุนแล้ว เราสามารถแบ่งย่อยเป็น 3 visits ได้หรือไม่ แล้วไม่ทราบว่าทาง บพค. จะสนับสนุนทุนในการเดินทาง (travel grant) ทั้ง 3 ครั้งด้วยมั้ย**

ตอบ สนับสนุนได้ค่ะ แต่อาจจำเป็นต้องระบุมาให้ชัดเจนว่าเหตุใดต้อง visit ในระยะสั้นๆ 3 รอบ และดีกว่าการ visit โดยการอยู่ยาวๆ 1 รอบอย่างไร

**อยากทราบว่าทุนที่เป็นในสาย Social Science, Humanities, Arts มีอัตราส่วนอย่างไรเมื่อเทียบกับทุนสายวิทยาศาสตร์**

ตอบ ทาง บพค. ตั้งใจว่าอยากให้อัตราส่วนเป็นประมาณ 30% เมื่อเทียบกับสายวิทยาศาสตร์ ค่ะ

**หากกำลังรับทุนจาก EU Commission แล้ว สามารถสมัครได้หรือไม่คะ**

ตอบ ถ้าได้ทุนจาก EU Commission ที่รวม Travel grant แล้ว และได้รายได้จากทุนนั้นเป็นรายเดือนอยู่แล้ว ทาง บพค.จะไม่สามารถให้ทุนซ้อนได้ค่ะ

**Success rate ของทุนนี้สูงมั้ย**

ตอบ เนื่องจากเป็นการเปิดรับสมัครครั้งแรก จึงไม่สามารถบอกได้ค่ะ

**คาดว่าทุน ERC – PMU-B นี้จะเปิดรับทุกปีหรือไม่**

ตอบ คาดว่าจะเปิดรับทุกปีค่ะ ทั้งนี้ขึ้นอยู่กับความสนใจและปริมาณของผู้สมัครด้วยค่ะ